Broen over Humlebakken bliver først gangbar igen i 2011. Datoen er endnu uvis, for både vejr og økonomi skal regnes ind i tidsplanen. Det skriver Nordjyske .dk.

- Vi sender nu materiale i udbud hos entreprenører, og der vil gå et stykke tid, hvor de skal have tid til deres beregninger. Vi skal have vurderet buddene og derefter lavet en endelig tidsplan, siger afdelingsleder Henrik Jess Jensen fra Aalborg Kommunes Afdeling for Teknik og Miljø. Det våde og kolde vejr kan også sætte en stopper for reparationen, der udover selve broen også kræver nye trapper og overfladebehandling.